385 
390 
410 
415 
420 
BEKKER: 
et cele odour rien ne prisoit. 
toute autre cose en oublioit. 
le fruit de cele arbre atendoit: 
mais li termes moult lons estoit, 
cou li ert uis, du fruit cuellir. 
quant Blanceflor s’ira gesir 
jouste soı et le baisera, 
le fruit de l’ente cuellera. 
Flores atent ä quelque paine 
tot le terme de le semaine. 
quant il vit qu’ele ne venroit, 
dont sot bien que gabs estoit, 
et si doute forment et crient 
que morte soit quant el ne vient. 
a tant laist le mangier ester 
et tot le rire et le juer; 
le boire laist et le dormir. 
cil se criement de son morir. 
lı senescaus au roi le mande. 
il en ot doel et ire grande. 
del venir li done congies. 
la roine apela iries. 
“certes” fait il, “la damoisele 
mar acointa ceste nouele. 
puet estre que par sorcerie 
a de mon fil la druerie. 
faites le moi tost demander: 
ja li ferai le cief cauper. 
quant mes fix morte le sara, 
en peu de tans l’oubliera.” 
la roine li respondi. 
“sire” fait el, “por diu merchi. 
a cest port a moult marceans 
de Babiloine bien manans. 
au port le fai mener et vendre: 
grant auoir pues illoeques prendre. 
cil l’en menront: car moult est bele. 
ja n’orres mais de li nouele. 
si en serons deliure bien 
sans estre homecide de rien.” 
Li rois & grant paine l’otroie. 
par un borgois illoec l’enuoie, 
425 
430 
435 
440 
445 
450 
455 
460 
465 
qui de marcie estoit moult sages 
et sot parler de mains langages. 
ne le fist pas par couoitise 
vendre li rois en nule guise: 
mix amast il sa mort & uoir 
que ne fesist cent mars d’auoir. 
le peci@ crient, por cou le lait. 
li marceans au port s’en vait 
et a eus offre la pucele, 
que l’acatent: car moult ert bele. 
cil l’acaterent maintenant 
(car moult est bele par sanlant) 
trente mars d’or et vingt d’argent 
et vingt pailes de Bonivent 
et vingt mantiax vairs osterins 
et vingt bliaus indes porprins 
et une ciere coupe d’or 
qui fu emblee du tresor 
au rice empereour de Rome. 
ains A plus ciere ne but home: 
car ele fu, cou est la some, 
au rice empereour de Rome. 
a grant meruelle fu bien faite 
et moult soutiument portraite 
par menue neeleure. 
Volcans le fist, s’i mist sa cure. 
el hanap ot paint enuiron 
Troies et le rice doignon, 
et com li Griu dehors l’assaillent, 
com au mor par grant air maillent, 
et com cil dedens se deffendent, 
quarriaus et pex agus lor rendent. 
en leur apres fu painte Helaine, 
comment Paris ses drus l’en maine. 
d’un blanc esmail fu fais l’image, 
assise en l’or par artimage. 
apres i est com ses maris 
le siut par mer, d’ire maris, 
et tos les Grius, com il nagoient, 
et Agamemnon qu’il menoient. 
ens el couercle par desus 
illoec ert paint comme Venus 
